**ชื่อเรื่อง**... การประกันเวลาผลตรวจทางห้องปฏิบัติการจากห้องปฏิบัติการภายนอก

**ผู้จัดทำ...**นายศิริชัย เข็มพล 3-6499-00174-81-9

**ส่วนงาน**...กลุ่มงานเทคนิคการแพทย์

**ปีงบประมาณ**...2559

**บทคัดย่อ**

ผู้ป่วยที่มารับบริการที่รพ.ห้วยผึ้ง มีการยื่นขอตรวจทางห้องปฏิบัติการในการทดสอบที่ห้องปฏิบัติการทาง รพ.ไม่ได้เปิดตรวจ ในกรณีจำเป็นต้องตรวจทางห้องปฏิบัติการทาง รพ. ต้องส่งไปยังห้องปฏิบัติการอีกที่หนึ่ง จึงทำให้เป็นการเพิ่มระยะเวลาในการรักษาต่อผู้ที่มารับบริการ ดังนั้นทางห้องปฏิบัติการ รพ. ห้วยผึ้ง จึงมีการสรุประยะเวลาในการรอผลตรวจจากห้องปฏิบัติการภายนอก มาให้รับทราบโดยทั่วกัน เพื่อความสะดวกในการวางแผน ติดตามผลการตรวจและการวินิจฉัยการรักษา ทำให้อลดระยะเวลาในการรอคอยผลตรวจทางห้องปฏิบัติการจากห้องปฏิบัติการภายนอก ผู้ป่วยที่มารับบริการได้รับการรักษาอย่างรวดเร็วและถูกต้อง

โดยการดำเนินการกับผู้มารับบริการห้องปฏิบัติการภายนอก โรงพยาบาลห้วยผึ้ง เริ่มจากการติดต่อขอทราบระยะเวลาการออกผลจากห้องปฏิบัติการภายนอกนั้น ๆ มาจัดทำตารางรายงานระยะเวลาในการรอผลตรวจจากห้องปฏิบัติการภายนอกโดยจะทำการแจกให้แก่แผนกที่เกี่ยวข้อง เป็นFlow chart แนวทางการปฏิบัติงานและตารางระยะเวลาประกันการปฏิบ้ติงานตรวจทางห้องปฏิบัติการแล้วดำเนินการ ติดตาม และประเมินผล โดยแจกแจงความถี่ จำนวนและร้อยละ

ผลการศึกษาพบว่า หน่วยรับบริการและผู้มารับบริการ มีความพึงพอใจ สามารถบริหารเวลา ตลอดจนการวางแผนในการรักษา อยู่ในระดับดี

จากการดำเนินงานพบว่า มีการจัดทำ Flow chart แนวทางการปฏิบัติงานและตารางระยะเวลาประกันการปฏิบ้ติงานตรวจทางห้องปฏิบัติการ แจกให้หน่วยรับบริการและประกาศให้ผู้มารับบริการทราบ ทำให้หน่วยรับบริการและผู้มารับบริการ สามารถบริหารเวลา ตลอดจนการวางแผนในการรักษา ควรมีการติดตามการดำเนินงานอย่างต่อเนื่อง รวมทั้งขยายผลไปยังการตรวจทางห้องปฏิบัติการให้ครบถ้วนต่อไป